《子瞻闻瘦以诗见寄次韵》
宋代·苏辙

多生习气未除肉，长夜安眠懒食粥。
屈伸久已效熊虎，倒挂渐食同蝙蝠。
众笑忍饥长杜门，自恐莫年还入俗。
经旬辄瘦骇邻父，未信脑满添黄玉。
海夷旋觉似齐鲁，山蕨仍堪尝菽粟。
孤船会复见洲渚，小车未用安羊鹿。
海南老兄行尤苦，樵爨长须同一仆。
此身所至即所安，莫同归期两黄鹄。

作者简介：苏辙（1039—1112年），字子由，汉族，眉州眉山（今属四川）人。嘉祐二年（1057）与其兄苏轼同登进士科。神宗朝，为制置三司条例司属官。因反对王安石变法，出为河南推官。哲宗时，召为秘书省校书郎。元祐元年为右司谏，历官御史中丞、尚书右丞、门下侍郎因事忤哲宗及元丰诸臣，出知汝州，贬筠州、再谪雷州安置，移循州。徽宗立，徙永州、岳州复太中大夫，又降居许州，致仕。自号颍滨遗老。卒，谥文定。唐宋八大家之一，与父洵、兄轼齐名，合称三苏。